Pohjois-Pohjanmaan elinkeino-, liikenne- ja ympäristökeskus

Tukiryhmä: Yritysten toimintaympäristön kehittämisavustus

Diaarinumero: POPELY/0290/05.02.09/2016

Saapumispäivämäärä: 19.10.2016

Käsittelijä: Jarmo Jokinen

Hakija: Kajaanin Ammattikorkeakoulu Oy

Hankkeen julkinen nimi: Kansainvälinen Teknologialiiketoiminta (KANTELI-hanke)

Julkinen tiivistelmä: Kajaanin ammattikorkeakoulun suunnittelemassa KANTELI Kansainvälinen teknologialiiketoiminta -hankkeessa tavoitteena on vuosina 2017 ja 2018 kehittää toimintamalli, jonka avulla pystytään tehokkaasti edistämään spin-off yritystoiminnan syntymistä ja niiden kansainvälisen liiketoiminnan kehittymistä Kainuussa ja Pohjois-Pohjanmaalla. Hankkeen toteutukseen osallistuu kaikki CEMISin toimijat omien rinnakkaisten kehittämishankkeidensa kautta. Kaksiosaisen hankkeen yhdistävänä tekijänä on kansainvälisen liiketoiminnan edellytysten vahvistaminen ja uuden liiketoiminnan synnyttäminen. Hankkeen tavoitteina on synnyttää uusia spin-off -yrityksiä, verkottaa alkavia yrityksiä olemassa olevien kanssa ja lisätä toiminta-alueen alkavien teknologiayritysten kv-liiketoiminnan mahdollisuuksia.

Hankkeen toteutusaika: 1.1.2017-31.12.2018

Toimintalinja: 2 Uusimman tiedon ja osaamisen tuottaminen ja hyödyntäminen

Erityistavoite: 4.1 Tutkimus-, osaamis- ja innovaatiokeskittymien kehittäminen alueellisten vahvuuksien perusteella

Kainuun maakuntaohjelma: 1.2 Osaaminen- ja käytännönläheinen innovaatiotoiminta

**Hankkeen kuvaus ja tavoitteet:**

Cemis-ohjelman puitteissa on vuosille 2017-19 laadittu kehittämishankkeet yhteistyössä Cemis-toimijoiden, alueen yritysten ja aluekehitysorganisaatioiden kanssa. Rahoitusta haetaan neljälle rinnakkaiselle hankkeelle, joista Kanteli-hankkeen tavoitteena on kehittää Kainuuseen uutta kansainvälistä teknologialiiketoimintaa.

Kanteli-hankkeella edistetään aloittavien pk-yritysten kansainvälistymistä ja t&k-tulosten kaupallistamista erityisesti spin-off yritysten osalta. Hanke on suunniteltu yhdessä muiden CEMIS-toimijoiden, alueen yritysten ja aluekehittäjien kanssa. Hanke hyödyntää Kajaanin ammattikorkeakoulun TEPA- ja muiden aiempien hankkeiden tuloksia ja osaamista.

Hanke toteutetaan kolmessa työpaketissa:
Työpaketissa 1 Kajaanin ammattikorkeakouluun kootaan kv-teknologialiiketoiminnan kehittämiseen erikoistunut asiantuntijaryhmä, joka toteuttaa spinoff-yritysten perustamiseen ja kansainväliseen kehittämiseen liittyvät toimenpiteet.
Työpaketissa 2 toteutetaan kaksi teknologiademonstraatiota, joiden avulla edistetään spin-off yritysten kv-teknologialiiketoiminnan käynnistämistä. Demonstraatioiden kohteena ovat ympäristöystävälliset ratkaisut arseenin poistoon vedestä sekä ravinteiden (ammoniumtyppi ja fosfaatti) talteenotto. Demonstraatiot pohjautuvat spin-off yritysten osaamiseen, jota täydennetään KAMK:n, muiden CEMISin toimijoiden ja yhteistyöyritysten teknologiaratkaisuilla.
Työpaketissa 3 toteutetaan hankkeen hallinnointi, raportointi ja tuloksista tiedottaminen. Viestinnässä keskitytään tulosten potentiaalisten hyödyntäjätahojen tehokkaaseen saavuttamiseen ja ajanmukaisen tiedon saatavuuden varmistamiseen. Hankkeen tuloksista tiedotetaan sähköisten kanavien kautta.

Hankkeessa syntyy 10 kpl kv-liiketoiminnan käynnistämissuunnitelmaa mahdollisille start-up yrityksille, joille selvitetään myös eri rahoitusmahdollisuuksia. Hankkeessa syntyy vähintään 4 uutta spin-off yritystä ja vähintään 10 kaupallistamispotentiaalia omaavaa teknologiaratkaisua.

Hankkeen ulkopuoliset palvelut sisältävät messujen, konferenssien ja seminaarien osallistumismaksut ulkomailla (mm. Medica -17, Pollutec -18), markkinointi- ja viestintämateriaalit sekä tutkimus-, koulutus- ja asiantuntijapalvelut (vedenpuhdistuksen analyysit, pilotoinnin palvelut, IPR-selvitykset, toiminnanvapausselvitykset ja lakiasiainpalvelut). Ulkopuolisista asiantuntijapalveluista ei ole käsittelyvaiheessa käytettävissä tarjouksia, koska valinnat tehdään kilpailutuksen kautta.

Henkilöstön palkkakustannukset muodostavat merkittävän osan hankkeen kustannuksista. Henkilöstön palkat (89 htkk) ovat yhteensä 376.500 sisältäen lakisääteiset maksut. Olemassa olevan henkilöstön palkkojen tukemiseen on kuitenkin olemassa erityiset perusteet, koska projektihenkilöstöllä on vaadittava erityisosaaminen ja kokemus hankkeen toteuttamiseen.

Investointi granulointilaitteisto Eirich 72.000€ on jätetty pois hankkeesta, koska  investointi toteutetaan erillisessä TYT-hankkeessa POPELY/0320/05.02.09/2016 de minimis-ehtoisena myönnettävän avustuksen vuoksi.

Hanke edistää ammattikorkeakoulun ja Cemis-kumppanien yhteistyötä aloittavien yritysten kanssa sekä verkottumista yritysten välillä. Hanke edistää merkittävästi alueen pk-yritysten käynnistämistä, kasvua ja kansainvälistymistä.

Hankkeen toimenpiteet kohdistuvat ensisijaisesti uusien pk-yritysten perustamiseen alueella.
Hankkeen välittömänä lopputuloksena ei synny pk-yrityksille tarjottavaa palvelua hakijaorganisaatiossa. Avustus ei siis ole de minimistä.

Hanke ei sisällä hakijan tavanomaista toimintaa.

**Päätösesitys:**

Esitetään myönnettäväksi toimintaympäristön kehittämisavustusta 550.860 € kustannuksille 70% eli 385.600 €.

Hankkeessa kehitetään uusi toimintakonsepti ja palvelumalli uusien innovatiivisten pk-yritysten perustamista varten. Hanke edistää uusien t&k&i-yritysten perustamista alueella. Hankkeen tuloksena syntyy 4 uutta pk-yritystä ja 10 kpl uutta kaupallistettua teknologiaa.

Hankkeen toimenpiteet kohdistuvat ensisijaisesti uusien pk-yritysten perustamiseen alueella.
Hankkeen välittömänä lopputuloksena ei synny pk-yrityksille tarjottavaa palvelua hakijaorganisaatiossa. Avustus ei siis ole de minimistä.

Hanke sopii säädöksiin ja tukilinjauksiin.

Hanke soveltuu Kainuun maakuntaohjelman toimenpidesuunnitelman TOPSU 2017-2018 kohtaan TL 1.2 Osaaminen ja käytännönläheinen innovaatiotoiminta. Kärkitoimenpiteenä ovat spin-off yritysten perustaminen sekä aloittavien teknologiayritysten toiminnan kaupallistaminen ja kansainvälistyminen.

**Hankkeen hyväksytyt kustannukset:**

Ulkopuoliset asiantuntijapalvelut 84.000 €

Henkilöstön palkkakustannukset 376.500 €

Välilliset menot (flat rate) 24% palkoista 90.360 €

Kehittämistoimenpiteet yhteensä 550.860 €

Esitetty avustus 70% 385.600 €

Investoinnit 72.000 € siirretty toiseen hakemukseen 0 €

Esitetty avustus 45% 0 €

Kustannukset yhteensä 550.860€

Esitetty avustus yhteensä 385.600 €

Rahoitussuunnitelma: haettu avustus 385.600 €

 hakijan omarahoitus 165.260 €

 yksityinen rahoitus 0 €

 muu julkinen rahoitus 0 €

Rahoitus yhteensä 550.860 €

Rahoitusyksikön kokous 28.11.2016

Kainuun maakunnan rahoitusryhmä

Kainuun maakunnan yhteistyöryhmän sihteeristö